ג'ני גרייבס

ג'ניפר אן מרשל גרייבס (באנגלית: Jennifer Ann Marshall Graves; נולדה ב-24 בנובמבר 1941) היא גנטיקאית אוסטרלית. היא פרופסור במכון לה טרוב למדע מולקולרי באוניברסיטת לה טרוב (La Trobe) שבאוסטרליה ופרופסור אמריטוס באוניברסיטה הלאומית של אוסטרליה. <ref></ref>

== ראשית חייה וחינוכה ==
גרייבס נולדה באדלייד שבדרום אוסטרליה ב-1941. היא למדה בבית הספר היסודי הייגייט, אז מכללה פרסביטריאנית לבנות (כיום קולג' סיימור), שניהם באדלייד. <ref></ref>

היא קיבלה תואר ראשון מאוניברסיטת אדלייד ב-1964, ותואר שני ב-1967 על עבודתה על השתקה אפיגנטית של כרומוזום X אחד בחיות כיס ממין נקבה. <ref></ref> היא קיבלה דוקטורט בשנת 1971 על עבודתה על שליטה בסינתזת DNA באוניברסיטת קליפורניה בברקלי.<ref name="AAS"><cite class="citation web cs1" data-ve-ignore="true">[https://web.archive.org/web/20131029205241/http://science.org.au/scientists/interviews/g/jg.html "Interviews with Australian scientists - Professor Jenny Graves"]. Australian Academy of Science. Archived from [http://science.org.au/scientists/interviews/g/jg.html the original] on 29 October 2013<span class="reference-accessdate">. Retrieved <span class="nowrap">28 October</span> 2013</span>.</cite></ref>

== קריירה ==
ב-1971 גרייבס חזרה לאוסטרליה והרצתה על גנטיקה באוניברסיטת לה טרוב, שם הפכה לפרופסור ב-1991. כמורה, היא דוגלת ברעיון שכל נושא הביולוגיה מאוחד על ידי האבולוציה ותומכת בקביעתו של תאודוסיוס דובז'נסקי לפיה "אין היגיון לשום דבר בביולוגיה אלא לאור תאוריית האבולוציה".

גרייבס פרסמה מאמרים רבים בעלי השפעה ותרמה תרומה מכוננת להבנת הארגון, האבולוציה, התפקוד והשימור של הגנום של היונקים. היא ערכה מחקרים על המגוון הגנטי של בעלי חיים אוסטרליים, במיוחד קנגורו, פלטיפוס, שד טסמני ולטאת הדרקון. עבודתה הובילה לתיאוריות על המקור והאבולוציה של כרומוזומי המין האנושיים וקביעת המין, כולל התחזית השנויה במחלוקת שכרומוזום ה-Y האנושי הולך ונעלם. <ref></ref> היא גילתה שההשתקה האפיגנטית של כרומוזומי X של יונקים מתרחשת על ידי עיכוב שעתוק, ושעיכוב זה מתווך על ידי מתילציה של DNA. באמצע שנות ה-80, גרייבס השתלבה בפרויקטים בינלאומיים של מיפוי וריצוף השוואתי של גנים, פעלה להכללת מינים בדרגת קרבה רחוקה בניתוח גנומי השוואתי ויזמה פרויקטים לרצף הגנום של חיות הכיס האוסטרליות והפלטיפוס. בשנת 2001 מונתה לראש היחידה לחקר גנומיקה השוואתית ולמנהלת מרכז ARC למצוינות בגנומיקת קנגורו, שבסיסה בבית הספר למחקר מדעי הביולוגיה באוניברסיטה הלאומית של אוסטרליה . בתקופה זו עבדה רבות עם פרופסור ג'נין דיקין. <ref></ref>

בשנת 1999 נבחרה גרייבס כעמיתת האקדמיה האוסטרלית למדע. מאז הייתה תחילה מזכירת החוץ, ולאחר מכן מזכירת החינוך, שם הייתה אחראית על פרויקטי החינוך המדעי של האקדמיה. <ref></ref> <ref></ref> היא זוכת פרס לוריאל-אונסקו לשנת 2006, וקיבלה פרסים רבים על עבודתה, כולל מדליית מקפרליין ברנט (MacFarlane Burnet) למחקר בביולוגיה ואות מסדר אוסטרליה. <ref></ref> <ref></ref>

בשנת 2011 חזרה גרייבס למלבורן כפרופסור באוניברסיטת לה טרוב, אך עדיין בעלת תפקידי כבוד באוניברסיטה הלאומית של אוסטרליה (פרופסור אמריטוס), אוניברסיטת קנברה (הוגה-אורח, Thinker-in-Residence) ואוניברסיטת מלבורן (פרופסור עמית).<ref name=":1"><cite class="citation web cs1" data-ve-ignore="true" id="CITEREFDirector_(Research_Services_Division)">Director&nbsp;(Research&nbsp;Services&nbsp;Division). [https://researchers.anu.edu.au/researchers/graves-jam "Emeritus Professor Jennifer Graves"]. researchers.anu.edu.au<span class="reference-accessdate">. Retrieved <span class="nowrap">29 July</span> 2019</span>.</cite></ref><ref name=":2"><cite class="citation journal cs1" data-ve-ignore="true" id="CITEREFHolmes2014">Holmes, David (1 October 2014). [https://www.thelancet.com/journals/landia/article/PIIS2213-8587(14)70116-0/abstract "Jenny Graves: the free spirit of scientific enquiry"]. The Lancet Diabetes & Endocrinology. 2 (10): 779. doi:10.1016/S2213-8587(14)70116-0. ISSN&nbsp;[//www.worldcat.org/issn/2213-8587 2213-8587]. PMID&nbsp;[//pubmed.ncbi.nlm.nih.gov/25127484 25127484].</cite></ref>

בשנת 2017 הוענק לה פרס ראש ממשלת אוסטרליה למדע על "חקירותיה החלוציות של הגנטיקה של המין". <ref></ref>

=== קביעת מין ===
גרייבס, בשיתוף עם הדוקטורנט שלה אנדרו סינקלייר, סייעו בהשגת ראיות לכך שהגן ZFY, שהוצע בזמנו כגורם הקובע את קיום האשכים, לא נדרש לקביעת מין ביונקים. קביעת מין ביונקי שליה (כולל חיות כיס) נובעת מגן הקובע אשכים על כרומוזום Y. באמצעות גנומיקה השוואתית, גרייבס וסינקלייר הראו ש-ZFY נמצא על כרומוזום 5 בקנגורו וכרומוזום 3 בחיית הכיס דמוית העכבר דונארט שמן-זנב (fat-tailed dunnart) ולא בכרומוזום Y, ולכן לא יכול להיות מעורב בקביעת המין. <ref></ref> <ref></ref> מאוחר יותר הראה סינקלייר ש-SRY הוא הגן האחראי לקביעת מין אצל יונקים. <ref></ref><ref name=":4" />

בעקבות זאת גילתה גרייבס שכרומוזומי המין אצל הפלטיפוסים הם הומולוגיים למבנה הכרומוזומים של הציפור, ZW, ולא נשמרו עם מבנה הכרומוזומים של היונק, XY. הודות לעבודה זו, הופעת כרומוזומי מין של יונקים מתוארכת למועד שלפני 160 עד 190 מיליון שנים, בין תקופת ההתמיינות של יונקים מתת המחלקה תריה מיונקי הביב, וכן בין ההתבדלות של חיות כיס מקבוצת האאותריה.<ref name=":4"><cite class="citation journal cs1" data-ve-ignore="true" id="CITEREFGraves2017">Graves, Jennifer A. Marshall (23 January 2017). "How Australian mammals contributed to our understanding of sex determination and sex chromosomes". Australian Journal of Zoology. 64 (4): 267–276. doi:<span class="cs1-lock-free" title="Freely accessible">10.1071/ZO16054</span>. ISSN&nbsp;[//www.worldcat.org/issn/1446-5698 1446-5698].</cite></ref>

עבודתה של גרייבס על קביעת מין הובילה לגילוי שהזוחל האוסטרלי לטאת הדרקון מפגין קביעת מין גנטית ותלויה בטמפרטורה כאחד. בטמפרטורות נורמליות, מין הצאצא נקבע באמצעות גורמים גנטיים (זכר ZZ, נקבה ZY) שכן נדרשים שני עותקים של גן תלוי-Z זה (ZZ) כדי לגרום להיווצרות אשכים. עם זאת, בטמפרטורות גבוהות יותר, כל האבקועים הם נקבות. ייתכן שזה מתרחש עקב אי-אקטיבציה (אי-הפעלה, השתקה רצסיבית) בחום של גן תלוי-Z רגיש לטמפרטורה, וכתוצאה מכך היווצרות כרומוזום ZZ עם תוצר לא מספיק לשינוי מין. בשל מינון מופחת זה, דגמי ZZ מתפתחים לנקבות שעברו שינוי מין. <ref></ref> <ref></ref> עבודה זו סתרה את ההשערה הרווחת באותה תקופה, לפיה מערכת קביעת מין גנטיות שונה מהותית ממערכת קביעת מין תלוית טמפרטורה.

== אותות כבוד ==
* 1999 - עמיתה באקדמיה האוסטרלית למדעים.<ref name="LaTrobe"><cite class="citation web cs1" data-ve-ignore="true">[https://web.archive.org/web/20140222063206/http://www.latrobe.edu.au/scitecheng/about/staff/profile?uname=JGraves "Staff profile: Professor Jenny Marshall Graves AO, FAA"]. La Trobe University. Archived from [http://www.latrobe.edu.au/scitecheng/about/staff/profile?uname=JGraves the original] on 22 February 2014<span class="reference-accessdate">. Retrieved <span class="nowrap">22 January</span> 2014</span>.</cite></ref>
* 2001 - מדליית המאה "עבור שירות לחברה ולמדע האוסטרלי בתחום גנטיקה וגנומיקה של יונקים". <ref></ref>
* 2006 - מדליית מקפרליין ברנט (Macfarlane Burnet) והרצאת האקדמיה האוסטרלית למדע.<ref name=":3"><cite class="citation web cs1" data-ve-ignore="true">[https://www.science.org.au/opportunities-scientists/recognition/honorific-awards/career-awards/macfarlane-burnet-medal-and "Macfarlane Burnet Medal and Lecture"]. Australian Academy of Science<span class="reference-accessdate">. Retrieved <span class="nowrap">22 February</span> 2017</span>.</cite></ref>
* 2010 - קצין מסדר אוסטרליה (AO) ביום אותות הכבוד האוסטרלי, 2010 "על שירות למחקר המדעי בתחום הגנטיקה, במיוחד של חיות כיס ויונקי ביב אוסטרליים והרלוונטיות שלהם להבנה בינלאומית של האבולוציה האנושית". <ref></ref>
* 2017 – פרס ראש הממשלה למדע, על חקירותיה החלוציות של הגנטיקה של המין.<ref name="pmprize"><cite class="citation news cs1" data-ve-ignore="true">[http://www.abc.net.au/news/2017-10-18/winners-of-2017-prime-ministers-prizes-for-science/9053468 "Scientist who predicts male sex chromosome is declining takes PM's prize"]. ABC News. 18 October 2017<span class="reference-accessdate">. Retrieved <span class="nowrap">18 October</span> 2017</span>.</cite></ref>
* 2019 - שותף זר באקדמיה הלאומית למדעים של ארצות הברית. <ref></ref>
* 2022 – העלאה לדרגה של מלווה מסדר אוסטרליה (AC) בתחרות יום אוסטרליה 2022, עבור "שירות מובהק למדע, במיוחד באמצעות מנהיגות ומחקר בגנטיקה אבולוציונית, לאגודות מקצועיות בינלאומיות ולאומיות, לחינוך מדעי בבתי ספר, וכמנטור ומודל לחיקוי לנשים".<ref name="2022 Honours SMH"></ref>

== קישורים חיצוניים ==

* 
* [http://www.bbc.co.uk/programmes/b03bqw3z Professor Jenny Graves - A Life Scientific, BBC]

== הערות שוליים ==

קטגוריה:זוכות פרס לוריאל-אונסק"ו לנשים במדע
קטגוריה:מדעניות אוסטרליות
קטגוריה:מסדר אוסטרליה: עמיתים
קטגוריה:ביולוגים אוסטרלים
קטגוריה:אוסטרלים שנולדו ב-1941